Andrea Veneracion

Si Andrea Ofilada Veneracion (o Ma'am OA; Hulyo 11, 1928 – Hulyo 9, 2013) sarong Filipinang konduktor sa koro asin resipyente kan onra bilang 1999 Artista Nasyonal kan Filipinas sa Musika. Tinogdas niya an Philippine Madrigal Singers kan 1963.  Siya nagtukaw man bilang hurado sa dakul man na mga international choral competition asin aktibong gayo sa choral music alagad napiritan magpahingalo huli sa sinapo' niyang makuring stroke kan 2005.

Kaamayi kan buhay

Siya namundag kan Hulyo 11, 1928, ki Macario Ofilada asin Raymunda Carriaga. Nagdakula siya sa Manila, Filipinas.

Nakua niya an Bachelor of Music degrees sa Piyano asin Voice sa University of the Philippines Diliman, na naggraduar cum laude.  Si Veneracion nagin soloistang soprano liriko sa magkapirang Oratorio asin sa entablado nin Opera.  Mahusay na gayo siyang piyanista asin taga-akompanyar asin nagin ngani siya mag-akompanyar ki Jovita Fuentes, Artista nasyonal sa musika, nin  pirang taon.  Palaen kan siya ekstra-ordinaryong musiko, siya mahusay man na atleta bilang paralangoy, mala ta siya kaiba sa swimming team kan Filipinas na nakipag-umbasan sa kompetisyon internasyonal ginibo sa Hong Kong.

Toltolan 

Mga artista nasyonal kan Filipinas
Mga artista nasyonal kan Filipinas sa Musika
Mga parakanta
Mga parakanta gikan sa Filipinas